Gandia, la ciutat que més usa els Ecoparcs del COR en el segon trimestre de 2019
23 juliol 2019

## Gandia, la ciutat que més usa els Ecoparcs del COR en el segon trimestre de 201923 juliol 2019Última actualització: 14 juliol 2025

![](../gestion/img/ecoparc.jpg)  
  

Des de la posada en marxa d’"El meu compte Ambiental", el COR disposa de dades contrastades sobre les instal·lacions de la Xarxa consorciada d'Ecoparcs composta, actualment per 18 instal·lacions fixes en funcionament (sent la de Navarrés l'última a obrir les seues portes al maig de 2019) i 11 ecoparcs mòbils.

Les dades d'aquest segon trimestre de 2019 mostren a Gandia com el municipi que més va usar les instal·lacions del COR, sent el segon ecoparc fixe amb més afluència només per darrere d'Ontinyent, i on més ús es realitza de l'ecomóvil. Això suposa un total del 15% de les aportacions de tot l'àmbit de gestió del Consorci.

Les xifres mostren en rangs generals un augment de visites als Ecoparcs del COR. Des de l'1 d'abril fins al 30 de juny de 2019, s'han registrat un total de 82.934 entrades. En comparació de les 81.243 entrades en ecoparcs fixes i mòbils del primer trimestre del 2019, suposa un increment de 1.691 entrades més.

Els dies de la setmana que més afluència experimenten són els dimarts i els dijous. L'horari preferit per reciclar és el matutí. De les 8.00 a les 13:59. es computen els 67% dels registres, front al 33% dels horaris vespertins.

Els envasos de paper i cartró destaquen com els residus més dipositats (16.591 unitats). El segueixen els envasos de plàstic que, amb 15.467 unitats suposen un 14% del total. El vidre representa el 8,67% dels residus. El segueixen de prop la roba en bon estat (8,20%). Els residus voluminosos suposen el 2,32% del total de les aportacions.

Unes dades molt positives que s'accentuen recompte rere recompte gràcies al sistema 'El meu compte ambiental', un important estímul perquè, com més contaminant és el residu, més puntua i més es bonifica la taxa. Està disponible via APP o directament al web del COR.

En 2018 hi va haver un total de 263.101 entrades en els ecoparcs del COR, registrades un 52% als fixos i un 48% als mòbils, i van ser bonificats 15.722 rebuts. El respecte per la natura també reverteix en l'ocupació, mostra d'això és la creació de 56 llocs de treball en les àrees del COR. Per a finals de 2019 s'estima que la Xarxa quedarà fixada en 25 ecoparcs fixos i 11 mòbils.

**TOP 10**

Els 10 municipis que presenten més afluència als Ecoparcs Mòbils i Fixes del Consorci, en total, són:

*   1 | Gandia: Més de 12.000 entrades en total.
*   2 |Ontinyent: Amb quasi 12.000 entrades en total.
*   3 |Oliva: Amb 9.000 entrades en total.
*   4 |Xàtiva: Amb més de 7.000 entrades en total.
*   5 |Canals: Amb quasi 4.000 entrades en total.
*   6 |Bocairent: Amb 3.000 entrades en total.
*   7 |L’Olleria: Amb quasi 3.000 entrades en total.
*   8 |Ayora: Amb més de 2.000 entrades en total.
*   9 |Xeraco: Amb quasi 2.000 entrades en total.
*   10 |La Font d’En Carròs: Amb quasi 2.000 entrades en total.

[Twittear](https://twitter.com/share)